Diari Oficial de la Generalitat Valenciana


Sumari del DOGV 7671, del 03-12-2015 (2015/9676)

RESOLUCIÓ de 24 de novembre de 2015, de la Conselleria d'Hisenda i Model Econòmic, per la qual s'autoritza generar crèdits per fons finalistes corresponents al Fons Estatal per a l'Ocupació i la Sostenibilitat Local creat pel Reial Decret Llei 13/2009, per import de 47.884,09 euros. Expedient número 16.022/15-104.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7671

Data del DOGV
:   03-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9676


Data del document
:   24-11-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de novembre de 2015, de la Conselleria d'Hisenda i Model Econòmic, per la qual s'autoritza generar crèdits per fons finalistes corresponents al Fons Estatal per a l'Ocupació i la Sostenibilitat Local creat pel Reial Decret Llei 13/2009, per import de 47.884,09 euros. Expedient número 16.022/15-104. [2015/9676]  
En els exercicis 2013 i 2014 es van generar crèdits per fons finalistes corresponents al Fons Estatal per a l'Ocupació i la Sostenibilitat creat pel Reial Decret Llei 13/2009, de 26 d'octubre, en aplicació de la sentència del Tribunal Constitucional 150/2012, per la qual es reconeixia que en tractar-se de competències compartides i d'acord amb l'article 149.1.13 de la Constitució, l'Estat va haver de comptar amb la participació de les comunitats autònomes; no obstant això, per a evitar els perjuís que podria suposar la declaració d'inconstitucionalitat i per tractar-se de subvencions corresponents a un exercici ja tancat, es va resoldre que es respectaren les ajudes concedides, però que la seua continuació corresponia a les comunitats autònomes.  
  
El Ministeri d'Hisenda i Administracions Públiques va comunicar la relació dels expedients d'ajuda afectats per aquesta sentència la tramitació dels quals corresponia a la Comunitat Valenciana i va transferir els crèdits a què ascendien els pagaments pendents.  
La Vicepresidència del Consell i Conselleria d'Igualtat i Polítiques Inclusives ha comunicat que de l'import generat en exercicis anteriors no va ser possible executar el projecte previst en l'Ajuntament de Bigastro, per la qual cosa proposa generar en aquest exercici l'import vinculat a aquest i reobrir, en l'annex de transferències i subvencions del programa 313.60, Gestió de Centres i Programes de Persones Majors, la línia de subvenció T8000, «Projectes finançats pel Fons Estatal d'Ocupació i Sostenibilitat», que permeta transferir a l'esmentat municipi l'import del projecte.  
A aquest efecte i d'acord amb el que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un increment del pressupost d'ingressos en l'aplicació 701.10, «Transferències de capital finalistes. Àrea d'Economia i Hisenda», per import de 47.884,09 euros.  
  
Segon  
S'autoritza un augment de crèdit en l'aplicació 22.59.23.187.97.7, per import de 47.884,09 euros.  
  
Tercer  
S'autoritza la reobertura, en l'annex de transferències i subvencions de capital del programa 313.60, de la línia T8000, «Projectes finançats pel Fons Estatal d'Ocupació i Sostenibilitat», amb les mateixes dades d'exercicis anteriors, a fi de satisfer les obligacions pendents amb l'Ajuntament de Bigastro, en desenvolupament del següent projecte:  
  
  
València, 24 de novembre de 2015.- El conseller d'Hisenda i Model Econòmic: Vicent Soler i Marco.